Maauimalat ovat osa kaupungistumistrendiä. Niissä ei sinilevä lainehdi.

Suomen uusin maauimala avautuu alle kahden viikon kuluttua, elokuun ensimmäisenä päivänä Tampereella, Kalevan uintikeskuksen vieressä. Se on Tampereen ensimmäinen maauimala ja samalla viimeisin esimerkki siitä, että maauimalat elävät Suomessa uutta tulemista ja kasvattavat suosiotaan.